
l^loRBusdequo  nosagere  statuimus,  antiquisme- 
dicis  haud  ignotus  fuit ;  sed  cum  Podagra  inclusus 
sub  nomine  communi,  vel  Dolore  Articulo¬ 
rum,  quo  nomine  Celso*  fere  designatur.  Vo¬ 
cabulum  quidem  Rheumatismus  apud  Plinium  f 


*  Hipp.  Aph.  v.  25.  Cels.  i.  9.  ii.  1.  ii.  6.  ii.  7.  ii.  8. 
iii.  27.  v.  26. 

*f*  Lib.  xxii.  17.  et  xxiii.  3. 

subinde  occurrit,  sed  sensu  incerto.  Boerha- 
vius  quidem,  atque  post  eum  F.  Hoffmanus, 
princeps  existit  hujus  morbi  descriptor :  ab  eorum 
tempore  passim  infinitis  fere  scriptoribus  enucle¬ 
ate  illustratum  videmus;  atque  hodie  quidem 
adeo  frequens  est  morbus  non  tamen  in  Britannia, 
sed  etiam  per  littora  maris  Mediterranei  quibus 
medicinam  facere  antiquis  contigit,  ut  istos  non 
nheumatismum  accuratius  notasse  jure  mira¬ 
mur. 

Nulla  quidem  regio  orbis  terrarum  hoc  malo 
carere  inventa  est ;  sed  praeter  partes  quasdam 
Americae  ad  septentriones  spectantes,  frequentis¬ 
sime  circa  Britanniarum  fines  imperium  crudele 
exercet.  Morbus  minus  olim  descriptus  auctori¬ 
bus,  quia  forte  aliis  morbis  tribuerent  ejus  signa, 
causam  dedit  nonnullis  imaginari  morbum  recen- 
tiorum  temporum  progeniem  esse,  atque  ex  mu¬ 
tato  victus  vitaeque  genere,  universoque  usu  gra¬ 
torum  stimulantium,  corpora  hominum  inflamma¬ 
tioni  proniora  facta  esse ;  demum  scorbuto  olim 
gentem  nostram  populanti,  sed  hisce  temporibus 
nusquam  videndo.  Rheumatismum  quasi  Ende¬ 
micum  succedaneum  supervenisse.  Quod  quidem 

mutationes  supra  dictae  salubres  inflammationi 
nos  quam  patres  procliviores  reddederint  haud  in¬ 
ficiar  ;  nuper  etiam  duo  experientissimi  medici-* 
rem  inscii  corroboraverunt.  Reperiunt  enim 
aegros  pessima  Typhi  forma  laborantes,  si  ad  aera 
purum,  locum  commodum,  transportentur,  confes- 
tim  morbi  sui  ingenium  imitare,  diathesinque 
magis  inflammatoriam  suo  morbo  exhibere.  Quod 
si  gravi  febre  haec  mutatio  fieri  potest,  multo  fa¬ 
cilius  occurrit  in  iis  bona  valetudine  utentibus. 

Sed  ut  morbus  ab  omni  aevo  exstiterit,  locis 
Hippocratis  et  Celsi  supra  citatis  clare  evinci¬ 
tur  ;  et  vetustiorum  scriptorum  de  eo  silentia  po¬ 
tius  ignorantiae  hominum  quam  infrequentiae 
morbi  attribuere  malim.  V eluti  omnia  loca,  sic 
omnis  aetas  et  sexus,  huic  malo  obnoxii  sunt.  Ra¬ 
ro  tamen  infantes  vel  multo  senio  obrutos  afficit, 
sed  post  primum  decennium  nulli  immunes  sunt. 
Inter  hunc  et  quadragesimum  annum  maxime  sae¬ 
vire  solet,  et  ex  dato  Rheumaticorum  numero  plu- 
res  annum  vigesimum  quintum  excepisse  invenies, 


*  Doctores  Bateman  et  Welsh,  in  libris  de  Fe¬ 
bre  Continua. 

sic  ut  haud  male  aetate  florentes  adoriri  medici 
scripserint.  Quin  foeminas  *  plus  quam  mares  pe¬ 
tere  dicitur ;  quae  quidem  res  ex  majore  eorum 
laxitate,  haud  facile  explicatur. 


DEFINITIO. 

Rheumatismus  plerisque  auctoribus  in  Acu¬ 
tum  et  Chronicum  divisus  est.  Cullenus  qui 
Chronicam  formam  subinde  ah  aliis  quam  acuta 
oriri  videbat,  potius  illam  in  genus  diversum, 
sub  Arthrodyniae  titulo,  constituere  voluit.  Sed 
connexio  adeo  manifesta  est,  atque  distinctio  adeo 
difficilis,  ut  ipse  Cullenus,  in  Primis  Lineis , 
una  tractare  coactus  sit ;  atque  pauci  hodie,  aut 
sermone  aut  scriptis,  Arthrodynia  vocabulo  u- 
tuntur.  Nihilominus  definitio  ejus  optima  est, 
distincta,  perspicua ;  atque  cum  definitione  Rheu¬ 
matismi  comparata,  praeclaram  morbi  notionem 
praestat. 

*  In  forma  acuta  ;  chronica  mares  saepius  aggreditur. 
— Vide  FowLEids  Report  on  Bleeding  in  Rheuma- 

“  Rheumatismus. 

“  Morbus  ab  externa,  et  plerumque  evidente 
causa ;  pyrexia ;  dolor  circa  articulos,  musculo¬ 
rum  tractum  sequens,  genua  et  reliquos  majores, 
potius  quam  pedum  aut  manuum  articulos  in¬ 
festans,  calore  externo  auctus.” 

“  Arthrobynia. 

“  Post  Rheumatismum,  nisum  violentum, 
vel  subluxationem ;  dolores  artuum  vel  musculo¬ 
rum,  sub  motu  praesertim  aucti,  plus  minusve 
fugaces,  calore  lecti  vel  alio  externo  levati ;  ar¬ 
tus  debiles  rigidi,  facile  et  saepe  sponte  frigescen¬ 
tes  ;  pyrexia  nulla,  tumor  plerumque  nullus.” 

His  definitionibus  nihil  utile  addi  potest ;  et 
qui  quid  ademerit,  distinctionem  inter  Rheuma¬ 
tismum  et  Podagram  plus  aequo  extenuavit. 

Rheumatismus,  perinde  ac  alii  morbi  ex  classe 
Pyrexiae,  ab  horroribus,  lassitudinisque  sensu,  in¬ 
terdum  etiam  a  frigore,  vel  algoribus  per  dorsum 
et  membra  extrema  serpentibus,  incipit.  His  in- 

diciis  calor  auctus,  sitis,  molestia  et  inquietudo  ac¬ 
cedunt,  atque,  si  actio  magna  sit,  spiritus  fit  ali¬ 
quantum  difficilis.  Nonnullis  propemodum  cum 
frigore  et  horroribus  contemporaneus,  vomitus  su¬ 
pervenit  ;  vel  nausea  saltem  et  insignia  ad  vomi¬ 
tum  molimina.  Sed  hoc  signum  rarum  est ;  at¬ 
que  cum  occurrit,  ambiguitatem  aliquam  morbo 
alias  podagrae  satis  simili,  impertiri  solet.  Pulsus 

£ 

concitus,  durus  et  plenus  est ;  sanguisque  detrac¬ 
tus  superficiem  crusta  coriacea  obtectam  ostendit. 
Cutis  calida  et  saepenumero  arida  existit,  sed  in 
aliis  nec  paucis  exemplis,  sudor  glutinosus  inae¬ 
qualiter  super  membra,  per  omne  morbi  tempus 
erumpit.  Hic  tamen  sudor  non  criticus  est,  nec 
cruciatus  vel  minimum  sublevat ;  facies  modo  pal¬ 
lida,  modo  rubra,  sed,  decedente  febre,  semper 
pallida;  lingua  alba  est ;  alvus  plerumque  adstric- 
ta,  licet  aliis  exemplis  aequalis  sit,  nec  raro  solu¬ 
ta;  quam  conditionem  molestam  nonnulla,  ex 
Diaphoreticis  vulgo  exhibitis,  ut  guiacum  et  ace- 
tas  ammoniae,  exasperare  et  intendere  solent. 
Urina  copiam  et  colorem  variat ;  modo  enim  pau¬ 
lo  parcior  solito  excernitur  rubra,  acrida,  absque 

sedimento ;  modo  iterum  roseum,  pulcherrimum 
quiddam  matulam  incrustans,  demittit ;  atque  in 
tempore  longo,  vel  chronico  saltem,  jam  febre 
subacta,  materiam  quam  sedimentum  lateritium 
medici  denominare  consenserunt.  Prius  illud 
rosaceum  praecipitatum  ex  Acido  Hosacico ;  poste¬ 
rius  autem,  ex  Acido  Urico,  et  Phosphate  Calcis, 
constare,  experimenta  docent.  Docent  porro  eam 
acrem,  parcam,  rubram,  nihil  praecipitantem  uri¬ 
nam  primi  temporis,  copiosum  quiddam  dejicere 
ex  muriate  hydrargyri  adjecto  *. 

Dolor  autum  hujus  morbi  molestia  et  signum 
praecipuum  est.  Aliquando  primum  quoque  est 
signum,  et  huc  et  illuc  vagus  varias  corporis  se¬ 
des  quasi  anticipatione  quadam  futuri  morbi  in¬ 
festat.  Non  desunt  quibus  Rheumatismus  se- 
met  semper  in  quadam  parte  corpore  debiliore 
praesentet ;  namque  Celsus  (I.  %)  recte  mo¬ 
net,  44  Raro  quisquam  non  aliquam  partem 
corporis  imbecillam  habet.”  Si  tonsillae  inflam¬ 
matione  corripi  consueverint,  si  os  fractum. 


*  Thoms.  Chem.  iv.  559. 

aut  carnes  vuirieratae  fuerint,  ibi  primus  Rheu¬ 
matismi  aggressus  talibus  manifestatur. 

Hic  dolor  alios  aliter  habet,  magis  magisqUe 
crucians,  ut  febris  ingravescit.  Musculos  volun¬ 
tarios  maxime  afficit,  eos  praesertim  qui  cuti  pro¬ 
piores,  coeli  injuriis  quoque  magis  obnoxii  fuisse 
videantur. 

Membrorum  ergo,  sive  superiorum  sive  inferi¬ 
orum  musculi,  saepissime  vexantur,  et  praecipue  in 
eorundem  articulis.  Sed  aliae  partes  haudqua- 
quam  immunes  sunt.  Caput,  cervix,  dorsum, 
pectus,  abdomen,  lumbi,  perinaeum,  et  venter 
ipse,  si  clarissimo  Joanni  Huntero  credas, 
hoc  vitio  affecta  fuerunt.  Quin  non  semper  mus¬ 
culos  voluntarios  corripit,  sed  saepe  ex  sede  exter¬ 
na  quasi  subito  translatus,  cerebrum*,  fauces, 
dentes,  gingivas,  cor,  ventriculum  vel  intestina 
corripere  visus  est  f.  Saepe  quoque  sine  ulla  ma¬ 
nifesta  causa,  de  alio  in  alium  musculum  volun- 
/ 

tarium  transmigrat,  nec  nisi  raro  tractum  muscu- 


*  Boerhaave,  Aph.  1491. 

•f  Edin.  Med.  and  Surg.  Journal,  July  1818.  Med. 
and  Chirurg.  Trans. 

lorum  in  tali  transitu  sequitur.  Majores  (et  ex 
his  genu)  prae  minoribus  articulis  corripit,  nec 
minus  aponeuroses  atque  tendines  quam  fibram 
carneam  occupat.  Pressu  atque  motu  partis  au¬ 
getur,  et  sensum  quasi  rigiditatis  cum  dolore  im¬ 
pertit.  Sed  non  sibi  constans  est  hic  dolor  uti 
aliarum  inflammationum  ;  vacillat,  variatque,  ma¬ 
gis  etiam  vehementia  quam  sede.  Febris  comi¬ 
tata  vespere  ingravescit,  atque  deinde  per  totam 
noctem,  dolor,  calore  etiam  lecti  aggravatus,  ve¬ 
hementer  urget,  sedem  etiam  tum  maxime  mu- 
tabundus.  Sub  initio  morbi,  docente  Hoffma- 
no,  pars  dolens  arida  est,  etiam  caetero  corpore 
sudoribus  perfuso  ;  sed  versus  finem,  haec  quoque 
sedes  vehementer  sudat. 

Post  dolorem  quasi  corpore  constitutum,  pars 
tumescere,  citoque  rubescere  incipit.  Haec  qui¬ 
dem  inflammatio  est  quae  dolorem  multum  figere 
et  mitigare  solet,  sed  non  fugat.  Ibi  fortasse  ad 
decimum  quartum  diem*  durabit,  nec  raro  etiam 
ad  vigesimum  primum,  licet  saepius  ante  recedat* 

E 


*  Cullen’s  First  Lines,  449- 

Raro  in  suppurationem  desinit,  etiamsi  dubium 
ejus  rei  exemplum  citaverit  Cullen  ;  rarius  ad¬ 
huc  in  gangraenam.  Effusio  quidem  lymphae  in 
telam  cellulosam  vaginasque  tendinum,  naturalis 
atque  constans  hujus  inflammationis  terminatio 
est 

Quantum  ad  morbum  ipsum  pertinet,  raro  le- 
tlialis  est ;  et  plerumque,  sive  medico  sive  natu¬ 
ra  auxiliante,  in  sanitatem  vel  arthrodyniam  de¬ 
sinit.  Metastases  lethales  quas  aliquando  nota¬ 
verunt  practici,  sola  fere  mortis  exempla  sunt : 
nam  paralysis*  inde  facta  nimis  obscura  desi¬ 
nit,  ut  mortem  praeeunti  Rheumatismo  attri¬ 
buere  posses. 

Hoc  fere  modo  se  habet  Rheumatismus  Cul- 
i.eni  ;  sed  Arthrodynia,  ut  definitio  satis  edocet, 
admodum  diversa  est  affectio. 

Debiles,  leucophlegmaticos  petere  amat,  ta¬ 
men  inter  eosdem  pene  annos  quos  supra  diximus. 
Naturales  functiones  corporis  non  perturbat.  Py- 
rexia,  rubor,  saepius  etiam  tumor,  partis  dolentis 
absunt.  Dolor  obtuse  angit,  motu  primum  exa- 


*  Edin.  Med.  &  Surg.  Journal,  Jan.  1819,  p.  14 

cuitur,  sed  quando  movendo  perseveratum  est, 
tandem  insigniter  levatur,  sic  ut  nuper  aliquis* 
hac  ratione  morbum  sanare  aggessus  sit.  Articuli 
perpetuam  et  obscuram  molestiam  patiuntur,  fri¬ 
gent,  neque  sudare  causis  idoneis  cientur;  nisi 
raro  quum  sudore  gelido  tenace  affunduntur. 
.Dolor  quoque  urget,  frigore  aucto  ;  calore  vero  di¬ 
minuitur,  praesertim  lecti  calore.  Easdem  fere 
partes  ac  Rheumatismus  adoritur,  sedem  quoque 
ei  haud  absimilis  identidem  mutans,  pars  dolens, 
morbo  etiam  fugato,  imbecilla,  rigida,  aliis  facili¬ 
us  frigefacta,  novaeque  Arthrodynia?  pronissima, 
maxime  relinquitur  ;  uti  Rheumatismus  partes 
debiliores  vel  casu  quodam  infirmatas  occupat. 

ITunc  ad  modum  maximam  vitae  partem  conti¬ 
nuabit,  nec  graviorem  injuriam  quam  paralysin 
partis  vel  luxationem  inducere  nota  est.  Quod 

t  •  r  s 

Benjaminus  Bell,  atque  alii  scriptores  de 
aqua  in  articulis  colligenda  scripserint,  cum  Cul- 
LENOf  ambiguus  haereo.  Anchylosin  et  Para- 


*  Balfour  on  Rheumatism  ;  etiam,  Edin.  Med.  & 
Surg.  Journal,  April  1815. 

■)*  First  Lines,  448, 

lysin  partialim*  inter  terminationes  Rheumatis¬ 
mi,  auctores  haud  sine  causa  recensent. 

Cum  Arthrodynia  totam  saepe  vitam  duret,  ca¬ 
davera  incidendi  crebrae  fiunt  occasiones.  Prae¬ 
ter  tamen  membranas  crassas  et  induratas  vici- 
nisque  organis  adhaerentes,  glutinamentum  de¬ 
mum  quoddam  tendinum  thecis  infusum,  nihil 
memoratu  dignum  reperitur.  Ex  Rheumatismo 
acuto  mortes  rarissimae  sunt,  atque  talium  corpo¬ 
ra  explorata,  eadem  fere  quae  supra  indicia  exhi¬ 
bent. 

CAUS.E. 

4 

lv  Causce  Prcedisponentes. — Certi  morbi,  no¬ 
tissimum  est,  proclivitatem  quandam  ad  seipso- 
rum  reditum  gignere  consuerunt.  Neque  minus 
notum  est,  alios  plurimos  morbos,  si  semel  ali¬ 
quem  corripuerint,  non  solum  ipsum  pessundare, 
sed  etiam  innocentem  progeniem  per  longam  an¬ 
norum  seriem  ex  eo,  quasi  fonte  venenato  proflu¬ 
entem,  corrumpere.  Hujusmodi  sunt  Mania, 
Scrofula,  et  ut  aliosom  ittam,  Podagra.  Eandem 


*  Greg.  Conspect.  381. 

indolentem  Rheumatismo  esse  plurima  docent, 
adeoque  pater  rheumaticus  pro  causa  praedispo- 
nente  jure  habetur. 

Temperamentum  sanguineum,  aetas  florens,  ad 
Rheumatismum  confert.  Leucophlegmaticum, 
imbecillum,  vita  sedentaria,  non  exercitata,  nec  so¬ 
lis  ardoribus  exposita,  Arthrodyniae  homines  procli¬ 
ves  dare  observantur :  hinc  nautarum  saepe  citata 
immunitas  facile  intelligitur ;  nam  ii,  utcunque 
frigoribus  expositi,  vehementi  et  sana  exercitati¬ 
one  uti  solent. 

2.  Causae  Excitantes. — Hae  necessario  semet 
in  easdem  species  ac  morbus  ipse  dividunt.  Primae 
speciei,  seu  Rheumatismi  Culleni,  causa  perpe¬ 
tua  est  frigus  ;  saltem  nondum  satis  accurate  ali¬ 
am  causam  generalem  detexerunt  medici.  Quod 
autem  aliae  causae  existant,  inde  ducitur,  quod 
saepenumero  morbus  occurat  quem  ad  frigus  ullo 
modo  vestigare  nequimus.  Cullenus  quoque 
Odontalgiam  ex  dente  corrupto,  pro  morbi  causa 
posuit ;  nec  male,  quoniam  saepe  inde  dolorem  et 
ruborem  vere  rheumaticum,  per  faciem  et  caput 
migrare  videas. 

Frigus  quidem  variis,  fere  infinitis  causis, 
originem  sumit.  In  nostris  terris,  aedificio¬ 
rum  constructio  causa  est  haud  levissima ;  nam 
conclavia  quae  habitamus,  calore  radiato  tantum 
temperantur,  cujus  natura  est,  pro  ratione  qua¬ 
dratae  distantiae  debilitari.  Hoc  fit  ut  1°  pede 
foco  distans,  aliquis  calorem  magnum  quidem  vix- 
que  tolerabilem  patitur ;  sed  2o  pede  remotus, 
quantam  tantum  hujusve  ardoris  patietur  ;  3o  pe¬ 
de  nonam  partem,  atque  deinceps  eadem  ratione 
minuitur.  Hinc  fit,  ut  nisi  aer  conclavis  com¬ 
municatione  calesceret ;  posterior  portio  homi¬ 
nis  pedem  transversi  quartam  partem  caloris  tan¬ 
tum  acciperet  quam  anterior  subit.  Sed  etiam 
aere  adjuvante,  valde  inaequalis  inde  fit  corporis 
calefactio,  sicut  hyerne  saeviente  alia  pars  corpo¬ 
ris  calere  alia  frigere  soleat.  Crebrae  atque  ut 
mos  jubet  vestium  mutationes  alia  est  frigoris 
gignendi  causa ;  nec  minima  fortasse  majoris 
apud  nos  hodiernos  Hheumatismi  frequentiae,  sed 
coeli  intemperies,  tempestatum  assidua  mutabili¬ 
tas,  praecipuae  sunt  causae  quae  istum  morbum  ex¬ 
citant.  Hinc  est  quidem  ut  plagae  frigidissimae 
minus  eo  vexantur. 

Coelum  quoque  Britannicum  humore  suo  vix 
minus  quam  frigore  nos,  ad  Rheumatismum  dat 
proclives.  Namque  magno  oceano  quasi  fluitan¬ 
tes  insulani,  ventis  ab  occidente  humidissimis 
patemus,  unde  et  subita  frigora  et  subitos  calores 
subire  cogimur.  Corpus  his  madefactum,  nisi 
evaporatione  facta  non  iis  levatur  vaporibus  ;  sed 
vaporatio  est  fons  algoris  longe  uberrimus.  Eun¬ 
dem  a  vaporatione  algorem  in  numeris  exemplis 
morbum  concitare  videmus ;  ut  si  quis  madidis 
vestibus  indutus  sit,  vel  linteis  parum  siccis  cu¬ 
buerit  ;  somnum  sub  dio,  coelo  algescente,  hu- 
mescente,  carpserit,  frigori  demum  vel  humori 
aliquo  modo  sese  exposuerit.  Rheumatismus 
Chronicus  seu  Arthrodynia  originem  saepissime  a 
Rheumatismo  acuto  derivat ;  nec  raro  ab  omni¬ 
bus  causis  quae  cum  affectum  generare  consueve¬ 
runt.  Sunt  tamen  ei  causae  propriae ;  ut  nisus 
violentus  vel  subluxatio  ;  nec  non  ictus  vel  inju¬ 
ria  quaevis  externa.  Saepe  quoque  perinde  ac 
Rheumatismus  acutus,  sine  causa  manifesta  exori¬ 
tur. 

Causa  proxima. — Quando  medici  olim  morbo¬ 
rum  humani  generis  maximam  partem  humori- 

bus  vitiosis  oriri  credebant,  nihil  probabilius  erat, 
quam  ut  acris  aliquis  humor,  in  parte  Rheuma¬ 
tismo  affecta,  morbum  excitare  putaretur.  Ne¬ 
que  quidem  facile  est  videre,  cur  acrimonia  ali¬ 
qua  in  partibus,  urens,  dolorem  et  inflammatio¬ 
nem  concitet,  uti  Cullenus  bene  notavit:  nullo 
documento  fulcitur,  atque  per  se  satis  improbabi¬ 
le  est.  “  It  has  been  imputed  to  a  peculiar  acri- 
mony  ;  of  which,  however,  in  ordinary  cases,  I  can 
find  no  evidence  ;  and,  from  the  consideration  of 
the  remote  causes,  the  symptoms,  and  cure  of  the 
disease,  I  think  the  supposition  very  improba- 
ble*” 

Cotunnius  nervum  suspicatus  est,  atque  ischi- 
adem  nervosam  descripsit,  quae  Ischiadem  Rheu¬ 
maticum  utique  vehementer  simulat.  Alios  vidi¬ 
mus  huic  sententiae  quoque  subscribere ;  sed  cum 
Neuralgia  plerumque  sine  febre  sit,  Rheumatis¬ 
mus  febrem  valde  acutam  habeat,  pro  eodem  mor¬ 
bo  recipi  non  possunt. 

Doctorem  T jATHAM  f ,  quondam  lymphaticis 
tribuisse  video ;  quae  quidem  conjectura  veram 


*  First  Lines,  445. 


f  On  Rheumatism. 

an  falsa  sit  non  facile  ostendes.  Certe  signa  non 
explicat,  atque  inflammatio  lymphaticorum  ab 
aliis  causis,  signa  diversissima  edere  solet. 

Boeuhaayius  scribit :  “  Causa  proxima  ejus 
videtur  inflammatio  in  arteriis  lymphaticis  mem¬ 
branarum  quae  ad  ligamenta  juncturarum  non 
tam  saeva  ut  in  suppuratione  est*.”  Haec  opi¬ 
nio  fere  Culleno  placuit,  qui  frigus  spasmum 
in  vasis  minimis  articulorum  efficere,  indeque  in¬ 
flammationem  quandam  fibrarum,  et  membra¬ 
narum,  necessario  gigni,  putavit ;  inflammatione 
propter  causam  excitantem  non  praesentem,  nec 
in  gangraenam,  nec  in  suppurationem,  termina¬ 
tiones  suas  solitas,  desinente.  Cum  hac  senten¬ 
tia  plerique  ex  hodiernis  medicis  consentiunt. 


RATIO  SYMPTOMATUM. 

De  signorum  ratione  tunc  tantum  utiliter 
scribemus,  quando  causa  proxima  melius  innotu- 

c 


*  Aphorism.  1493. 

erit.  Interim  omnes  ejusmodi  explicationes  in¬ 
ertes  cadunt.  Causa  enim  hodie  accepta  pro  ni¬ 
hilo  habita;  Quam  causam  aut  rationem  aliquis 
fingere  poterit,  cur  morbus  de  loco  in  locum  va¬ 
gabundus  migret  ?  Cur  cum  odontalgia,  para¬ 
lysi,  affectibus  adeo  diversis,  nexum  manifestum 
sustineat  ?  Cur  demum  prout  cum  vel  sine  fe¬ 
bre  fuerit,  modo  dolorem  ex  calore,  modo  sola- 
tium  percipiat  ?  Audax  utique  fuerit,  nec  sine 
virium  suarum  confidentia,  qui  has  quaestiones, 
etiam  qualibet  concessa  morbi  Theoria,  solvere 
in  se  reciperet. 


DIAGNOSIS. 

In  praeludiis  diximus,  antiquos  viros  Rheuma¬ 
tismum  cum  Podagra  confudisse  ;  nec  mirandum, 
quoniam  hodie,  etiam,  characteribus  morbi  utri- 
usque  clarius  perspectis,  haud  raro  in  iis  discer¬ 
nendis  falluntur  aegri :  Nam  hic  princeps  est 
morbus  cum  quo  confundi  potest  Rheumatis¬ 
mus. 

Primo  notare  medicum  oportet,  an  aeger  po¬ 
dagrica  labe  vitietur ;  deinde,  annon  podagra  un- 

quam  ante  hoc  tempus  laboraverit.  Secundo,  an 
morbis  ventriculi  vexari  soleat  aeger ;  nam  illud 
signum  est,  quod  pathognomicum  vocant.  Poda¬ 
grae.  Non  enim  nisis  raro  Dyspepsiae  vel  alia 
ejusmodi  mala  ventriculum  occupantia,  ante 
Rheumatismum  sese  ostendunt ;  quapropter  hoc 
signo  fiducia  raro  eum  decipiet. 

Causce  quoque  horum  malorum  diversissimae 
sunt,  et  fere  medico  et  aegro  ipsi  facile  cognoscen¬ 
dae.  Rheumatismus  frigus,  Podagra  ventriculi 
mala,  fere  agnoscit. 

Febris  porro  hos  morbos  comitans,  differt. 
F ebris  Rheumatismi  constans  est,  nulla  remissio¬ 
ne  interposita.  Febris  Podagrae  intervallis  sta¬ 
tis  grate  vehementiam  relaxat. 

Doloris  sedes  et  conditiones  quoque  morbos  is¬ 
tos  dignoscunt.  Dolor  rheumaticus  articulos 
majores  occupat,  raro  omnino  nec  nisi  longa  mor¬ 
bi  forma  minores.  Dolor  contra  podagricus  arti¬ 
culos  minores  fere  occupat,  majoribus  omissis ; 
nec  raro  calculos  iis  deponit,  squamulis  ipsa  brevi 
abitura ;  tota  enim  natura  ejus  quam  Rheumatis¬ 
mus  fugacior,  vitae  enim  conditio  discriminatio¬ 
nem  multum  adjuvabit ;  quoniam  vix  unquam 

pauperes  vel  milites  gregarii  hoc  vitio  afficiuntur, 
etiamsi  Rheuniatismo  pronissimi  sint. 

A  doloribus  scorbuticis  distinguitur  imprimis 
febre,  certe  pulsu  non  natura  debiliore ;  dum  scor- 
buto,  color  urinae  lividus,  computrescentis  corporis 
signa,  debilitas  ingens,  notae  sunt  propriae. 

Luis  venereae  dolores  saepe  mentiuntur  Rheu¬ 
matismum,  aut  vice  versa,  Rheumatismus  luis  os- 
tocopos  imitatur.  Distinguuntur  imprimis  febre, 
quae  syphilidi  nulla  est ;  deinde  situ  doloris,  nam 
in  syphilide  dolor  media  ossa  occupare  solet ; 
sed  dolores  rheumatici  circa  juncturam  sunt.  De¬ 
nique  calor  lecti  exasperat  syphilidem,  mitigat 
rheumatismum. 

A  Periostitide  caloris,  quoque  pressionis  effec¬ 
tu  dignoscitur. 

Plurimi  morbi  eandem  forte  sedem  ac  Rheu¬ 
matismus  vindicantes,  cum  eo  confundi  possunt ; 
sed  hoc  potius  in  scriptis  medicorum  quam  in  me¬ 
dicina  facienda.  Hoc  numero  sunt,  Pneumonia 
a  Pleurodynia  per  febrem  ;  Nephritis  a  Lumba¬ 
gine  per  urinalium  genitaliumque  affectus,  atque 
Morbus  Coxarius  a  Sciatica  per  membri  deformi¬ 
tatem  et  febrem  hecticam  ;  facillime  dignoscendi. 

Si  quando  Rheumatismus  abdominis  musculos 
corripuerit,  alvi  conditio  laxa  et  torminum  absen¬ 
tia,  hunc  ab  enteritide  facile  vindicabit. 


PROGNOSIS. 

Praesagium  in  Rheumatismo,  sive  Acuto,  sive 
Chronico,  semper  faustissimum  est.  Nam  etiam¬ 
si,  ut  supra  vidimus,  cum  Paralysi  et  morbis 
internis  subinde  copuletur,  hi  potius  contempo¬ 
ranei  effectus,  quam  Rheumatismi  progenies,  ha¬ 
bendi  sunt.  Metastasis  ad  partes  internas,  mani¬ 
festum  est,  pro  sede  novi  mali  variabit. 


CURA. 

Rheumatismus  acutus  curationi  idoneae  facile 
cedere  solet ;  atqui  Arthrodynia,  licet  pro  tempo¬ 
re  haud  difficulter  fugatur,  vix  aut  ne  vix  quidem 
radicitus  evellitur. 

Utrique  vero  speciei  multae  curationes  proposi¬ 
tae  sunt,  et  omnes,  uti  apparent,  utiles  fuerunt ; 

fortasse  quia  natura  ipsa  vehementer  ad  semet 
liberandum  nititur,  atque  auxilia  ideo  laudes 
ejus  participant.  Sed  quantuluscunque  sit  reme¬ 
diorum  profectus  in  Rheumatismo,  consilia  me¬ 
dendi  satis  manifeste  ad  duo  capita  reduci  pos¬ 
sunt  : 

I.  Actionem  nimis  vehementem,  compescere. 

II,  Morbum,  quantum  fieri  potest,  abbreviare. 
Ad  primum  consilium,  regimen  antiphlogisti- 

eum  utendum  erit.  Nam  morbus  ut  supra  vidimus 
signis  notissimis  inflammationis,  stipatur ;  pulsu 
nimirum  veloci,  robusto,  dolore,  calore,  rubore,  et 
tumore  partis  affectae,  sanguine  demum  crusta 
flavida  coriacea  obtecto.  Sub  boc  nomine  adbi¬ 
bentur  sanguinis  missio,  purgantia,  sedantia, 
epispastica,  compressio,  balneum  vaporarium,  fri¬ 
gidum,  tepidum,  einchona,  diaphoretica,  abstinen¬ 
tia. 

Sanguinis  missio. — Sub  initio  morbi,  calente 
corpore,  pulsu  vehementer  micante,  nobile  atque 
princeps  remedium  est  sanguinis  detractio.  Una 
fere  bona  evacuatio,  pro  aetate  viribusque  aegri 

satis  erit ;  sed  si  signa  nihilo  leniora  appareant, 

< 

eorpus  robustum  juvenile  sit,  remedium  iterare 


DE  RHEUMATISMO. 


23 

nihil  nocebit.  Hactenus  tamen  progressos  simul 
monere  oportet,  minime  hoc  remedio  nimis  abu¬ 
tendum  esse ;  insignem  inde  debilitatem  exoriri 
solere,  quae  viam  proclivem  arthrodyniae  certo 
certius  struet. 

Quandoquidem  ejusmodi  timores  adsunt,  san¬ 
guinem  tutius  e  parte  affecta  aut  hirudinibus  aut 
cucurbitis  elicies.  Articulis  minus  commode  cu¬ 
curbitae  aptantur ;  ideoque  hirudines  ei  rei  utili¬ 
ores  habentur. 

Diaphoretica . — Ex  omni  hominum  memoria 
diaphoretica  in  morbis  febrem  acutam  habentibus 
usurpata  fuerunt.  Ideoque  olim  et  nuper  hoc 
morbo  auctores  suaserunt,  et  cum  vario  eventu. 
Boerhaavius,  “  discrimen  in  quod  calidiorum 
usus  praecipitat*,”  notando,  eam  improbare  vide¬ 
tur  ;  sed  Cullenus,  §  467.  post  venaesectionem, 
sudorem  nos  elicere  jubet.  Post  illum  varii 
scripserunt  medici ;  sed  optimi  adhuc  clinici  hac 
re  Culleno  adhaerent.  Tartratis  antimonii 
grana  iij.  ut  vomitum  efficiat,  vel  granum  i.  per 
uncias  viii.  aquae  solutum,  et  singulis  unciis  iden- 


*  Aph.  1495. 

ticlem  exhibitum  ut  nauseam  moveat,  multis  me¬ 
dela  est.  Alii  tinctura  guaiaci  ammoniata,  aceta- 
te  ammoniae,  carbonate  ammoniae,  ipeeacuanha, 
opio,  aethere  sulphurico,  et  opio  cum  quadruplo 
calomelane,  vel  aliis  quae  stimulum  ejus  minuant, 
composito,  ad  eundem  finem  utuntur. 

Purgatio. —Haec  non  nimis  laudatur  in  Rheu¬ 
matismo  acuto  ;  si  tamen  alvus  adstricta  sit,  ape¬ 
rire  utile  necessarium  erit. 

Sedantia. — Hoc  nomine  varia  medicamenta 

exhibita  sunt,  ut  opium,  digitalis,  conium  macula- 

/ 

tum,  hyosciamus,  et  alia  narcotica  quorum  no¬ 
mina  vix  nisi  in  Pharmacopoeiis  videntur.  Opium 
sedat  dolorem,  sed  nimis  stimulans  est ;  ideo- 
que  aut  re  quadam  refrigerante  copulari  debet, 
aut  hyosciamo  et  conio  postponi.  Refrigerantia 
et  diluentia  sub  hoc  nomine  veniunt,  et  in  Rheu¬ 
matismo  optimos  praestant  effectus.  Digitalis 
nunc  minus  quam  fuit  in  usu  est. 

Cinchona. — Haec  a  Fordyce  et  Haygarth, 
multum  laudata  est,  et  adhuc  apud  plurimos  lo¬ 
cum  tenet.  Ford yce  eam  venaesectioni  super¬ 
sedere  scripsit,  se  nunquam  venam  secare  in 
Rheumatismo  proponens. 

Nuper  autem  vi  etarmis  quasi  morbum  expellere 
conatus 'est,  Doctor  Balfouii,  Edinensis;  vehe¬ 
menter  enim  partem  inflammatam  fascia  lanea 
circumvolvit,  gyratim  ut  spirale  membro  invo¬ 
lucrum  praestat,  quo  facto,  inflammationem  reces¬ 
suram  esse  autumat.  Quin  partes  dolentes  icti¬ 
bus  et  violentia  pulsare  recentius  docuit* *. 

In  forma  Chronica,  plurima  remedia  quae  usur¬ 
pata  sunt,  saepe  morbum  mitigant,  raro  expellunt. 

Diaphoretica  optima  sunt  medicamenta ;  ho¬ 
rum  tamen  nomina  supra  dedimus.  Dolorem 
leniunt,  nec  raro,  omnino  pro  tempore  fugant. 

Balneum  frigidum  quoque  nobile  est  remedi- 
um,  et  exercitatio  sub  jove  pleno.  Hoc  est  prae¬ 
cipuum  fortasse  omnium  remedium  ;  nam  alia  po¬ 
tius  levant  quam  sanant,  sed  multos  balneo  fri¬ 
gido  sanatos  videmus. 

Stimulantia, — Haec  pene  infinita  sunt.  Va¬ 
por  aquae  calidae  in  partem  directus  a  Bards- 
ley f,  aliisque  laudatur  ;  et  vesicatoria,  vel  cu- 

D 


*  Edin.  Med.  &  Surg,  Journal,  vol.  xi.  168. 

*f*  Medical  Reports.  Balnea  hujusmodi  nunc  apud 
Edinenses  constructa  sunt. 

curbita  sicca,  parti  adhibita,  usui  fuerunt ;  oleum 

* ' 

terebinthinae  quoque,  et  varia  olea  stimulantia  in 
partem  infricata  fuerunt,  saepe  quidem  incassum. 
Vis  electrica  cum  iisdem  remediis  recenseri  de¬ 
bet.  Saepe  utilis  est,  raro  curationem  absolvit ; 
atque  idem,  ni  multum  fallor,  de  supra  laudatis 
remediis  Balfouuianis  dici  potest. 

Postremo,  temperamentum  aeris  non  frigidum 
/  • 
qualis  migratio  ad  regionem  calidam  praestat. 

Cibus  simplex,  levis,  nutriens,  valde  contra  itera- 

i 

tos  accessus  hominem  tutabit.  Sed  nihil  est 
quod  aeque  hominum  defendit,  ac  pannus  laneus 
corpori  indusii  ritu  circumjectus  ;  qui  atmosphae- 
ram  aequabiliter  calidam  circa  aegri  corpus  con¬ 
servat,  atque  plus  ad  valetudinem  sospitandum 
valet,  quam  multa  splendidioris  nominis  reme¬ 
dia. 


FINIS. 

